SYNEX จับมือ “ต้าหัว” สนับสนุน “Dahua Thermal Solution”
SYNEX จับมือ "ต้าหัว" สนับสนุน “Dahua Thermal Solution”
8 เม.ย. 2563

บริษัท ซินเน็ค (ประเทศไทย) จำกัด (มหาชน) หรือ SYNEX ผู้นำเข้าสินค้าไอทีระดับโลกหลากหลายประเภท ร่วมกับ Dahua (ต้าหัว) แบรนด์ชั้นนำของโลกด้านเทคโนโลยีรักษาความปลอดภัย และกล้องวงจรปิด สนับสนุน “Dahua Thermal Solution” (ต้าหัว เทอร์มอล โซลูชั่น) ระบบตรวจจับอุณหภูมิอัจฉริยะ เพื่อใช้ในกิจการของกระทรวงสาธารณสุข รับมือสถานการณ์โควิด-19
โดยได้ส่งมอบโซลูชั่นครบวงจรเต็มรูปแบบประสิทธิภาพสูง พร้อมระบบรักษาความปลอดภัยในตัว ที่สามารถตรวจจับอุณหภูมิได้อย่างแม่นยำ และแจ้งเตือนทันทีเมื่อตรวจพบอุณหภูมิร่างกายสูงเกินกว่าค่ามาตรฐาน สามารถเก็บบันทึกภาพ และวิดีโอ สำหรับการตรวจสอบข้อมูลย้อนหลังได้ ได้รับเกียรติจากคุณอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นตัวแทนรับมอบ โดยมี สุพันธุ์ มงคลสุธี ประธานกรรมการ SYNEX พร้อมด้วย Mr. Cai Lujie, Country Manager Dahua Technology Co.,Ltd. ร่วมส่งมอบ พร้อมสาธิตรูปแบบการใช้งาน ณ กระทรวงสาธารณสุข อาคารสำนักงานปลัดกระทรวงสาธารณสุข เมื่อเร็วๆ นี้